ROMÂNIA

JUDEŢUL BUZĂU
COMPARTIMENT FINANCIAR-CONTABIL , TAXE SI IMPOZITE
NR. 3368 / 02.04.2025
RAPORT DE SPECIALITATE
la proiectul de hotărâre privind aprobarea unui împrumut temporar de la bugetul local al comunei Pârscov, județul Buzău, către serviciul “SERVICIUL APĂ CANALIZARE, ILUMINAT ŞI SALUBRIZARE– PÂRSCOV”, serviciu public de interes local, specializat, cu personalitate juridică, organizat în subordinea Consiliului Local al comunei PÂRSCOV, judeţul BUZĂU

În conformitate cu dispozițiile art. 72 din Legea nr. 273/29.06.2006 privind finanțele publice locale:

” (1)În cazul în care la înfiinţarea, în subordinea unor ordonatori principali de credite, a

unor instituţii şi servicii publice sau a unor activităţi finanţate integral din venituri proprii, acestea nu dispun de fonduri suficiente, în baza documentaţiilor temeinic fundamentate autorităţile deliberative pot aproba împrumuturi fără dobândă din bugetul local, pe bază de convenţie.

(2) Împrumuturile acordate în condiţiile alin. (1) vor fi rambursate integral în termen de

un an de la data acordării.

(3) În situaţia nerambursării împrumuturilor la termenul stabilit, se vor aplica majorări de întârziere la nivelul celor existente pentru veniturile bugetare, potrivit legii.”
Hotărârea propusă a fi adoptată a apărut ca urmare a solicitării coordonatorului serviciului “SERVICIUL APĂ CANALIZARE, ILUMINAT ŞI SALUBRIZARE– PÂRSCOV” prin care solicită acordarea unui împrumut temporar, fără dobândă, în cuantum de 70 000 lei. Această sumă a fost estimată în funcţie de cheltuielile prezumate a fi realizate pentru demararea functionarii activitatilor initiale ale institutiei, in momentul actual fiind imputernicit temporar coordonatorul/ seful serviciului ,  urmand ca in perioada imediat urmatoare a fi urmate procedurile legale de incadrare a personalului si asigurarea conditiilor legale de functionare .

Având în vedere faptul că acest serviciu nou-infiintat  devine operațional în acest an, este necesară finanţarea acestuia din bugetul local , conditiile imprumutului temporar fiind stabilite prin Conventia ce se constituie in anexa la proiectul de hotarare .
Față de cele mai sus detaliate, a fost întocmit prezentul raport de specialitate și propunem aprobarea proiectului de hotărâre în forma prezentată.

